Հանդիպման ընթացքում ՀՀ գլխավոր դատախազի տեղակալ Ա.Հարությունյանն իր և ՀՀ գլխավոր դատախազ, պարոն Ա.Դավթյանի անունից ողջունել է «Փորձաքննությունների ազգային բյուրո» ՊՈԱԿ-ի և Խարկովի դատական փորձաքննությունների գիտահետազոտական ինստիտուտի միջև համագործակցության պայմանագրի կնքումը` կարևորելով քրեական հետապնդում և արդարադատություն իրականացնող մարմինների կողմից նշանակվող փորձաքննությունների կազմակերպման և իրականացման լիարժեքության և ամբողջականության ապահովման նպատակով ջանքերի համադրման, տեխնոլոգիական և մեթոդոլոգիական զարգացման ապահովմանն ուղղված երկու երկրների դատափորձագիտական կառույցների ներուժի համատեղ կիրառման հարցում ակտիվ քայլերի իրականացումը: